Seno Nugroho

Seno Nugroho utawi Ki Seno Nugroho () inggih punika seniman saking Indonésia. Namanipun kawentar minangka dhalang ringgit wacucal ingkang nyamboraken gagrag Surakarta kaliyan gagrag Yogyakarta. Kajawi saking punika, ingkang damel piyambakipun kawentar inggih punika nalika ngecakaken paragan panakawan (Semar, Garèng, Pétruk, Bagong) kanthi gegujengan ingkang spontan, kontèkstual, aktual, kaliyan lucu. Ki Seno Nugroho ugi naté kaulem nggelar pakaryanipun wonten nagari Walandi kaliyan Bèlgi. 
jmpl|Ki Seno Nugroho

Latar wingking
Ki Seno Nugroho wmiwiti donyaning padhalangan awit yuswa 10 taun, kaliyan miwiti nyambut damel minangka dhalang ing yuswa 15 taun, nalika taksih nyuwita ing pawiyatan Sekolah Menengah Kesenian Yogyakarta. Amargi sutresnanipun marang Ki Manteb Soedharsono, ingkang damel Ki Seno tuhu tresna dhumateng padhalangan kaliyan nguri-uri punika dumugi wekdal sapunika. Ki Seno pancèn dèrèng kagungan sanggar padhalangan piyambak, nanging kadhang kala wonten piyantun saking mancanagari ingkang ngangsu kawruh babagan padhalangan marang piyambakipun. Piyambakipun kagungan kempalan karawitan nama Wargo Laras ingkang pangrawitipun kirang-langkung 50 tiyang.

Piyambakipun gadhah paguyuban sutresna ingkang dipunwastasi PWKS (Penggemar Wayang Ki Seno Nugroho). Dhalang punika ugi gadhah siyaran langsung lumantar médhiyah YouTube kanggé nepangaken ringgit wacucal wonten bebrayan agung.  Uleman ngawontenaken pagelaran biyasanipun saking kampus utawi lembaga.

 Sedanipun 
Ki Seno Nugraha seda rikala surya kaping 3 November 2020, wanci tabuh jam 22.15 WIB wonten ing griya sakit PKU Muhammadiyah Gamping, Sleman jalaran serangan jantung sakbubaripun olahraga sepedha onthel. Wonten ing dinten Rebo, surya 4 November 2020, Ki Seno Nugroho dipunsareaken ing TPU Semaki Gede, Umbulharjo, Yogyakarta. Nilar garwa, Agnes Widyasmoro lan 3 putranipun.

Rujukan

Kategori:Seniman Indonesia
Kategori:Tokoh Yogyakarta